b'\n_START_ARTICLE_\nUnibersidad ng Pennsylvania\n_START_PARAGRAPH_\nAng University of Pennsylvania (karaniwang kilala bilang Penn o UPenn) ay isang pribadong, Ivy League\xc2\xa0na unibersidad sa pananaliksik na matatagpuan sa Philadelphia, Estados Unidos. Ininkorpora bilang The Trustees of the University of Pennsylvania, ang Penn ay isa sa 14 unang miyembro ng  Association of American Universities\xc2\xa0at isa sa siyam na orihinal na mga kolehiyong\xc2\xa0kolonyal._NEWLINE_Ang mga paaralan ng Penn ay may napakataas na aktibidad ng pananaliksik. Sa piskal na taong 2015, ang akademikong badyet ng Penn para sa pananaliksik\xc2\xa0ay $851 milyon, na kinasasangkutan ng higit sa 4,300 mga guro, 1,100 postdoctoral fellows at 5500 pansuportang kawani/katuwang panggradwado. 30 Nobel laureates ang may kaugnayan sa Penn. Sa paglipas ng kasaysayan nito, ang unibersidad ay nakapagpatapos ng maraming prominenteng alumni._NEWLINE_Ang Unibersidad ay itinuturing bilang ika-apat na pinakamatandang institusyon ng mas mataas na edukasyon sa Estados Unidos, pati na rin ang unang unibersidad sa Estados Unidos\xc2\xa0na may parehong programa para sa undergraduate at graduate na antas._NEWLINE_Karatig ng Penn ang Unibersidad ng\xc2\xa0Drexel\xc2\xa0at ito ay malapit sa  University of the Sciences in Philadelphia. Ang kilalang cancer research center na\xc2\xa0Wistar Institute ay matatagpuan din sa kampus. Noong\xc2\xa02014 ang bagong gusaling glass and steel ay nakumpleto sa tabi ng makasaysayang 117-taong lumang gusaling ladrilyo ng Instituto na nagpapalawak pa sa umiiral na kolaborasyon ng universidad at Wistar Institute.'